# El manual del &kbreakout;

## Introducció

El &kbreakout; és un joc similar al Breakout.

Joc de taula &kbreakout;

L'objectiu del joc és destruir tants maons com sigui possible sense perdre la bola.

## Com jugar

El jugador té un camp de joc que conté maons. Una bola viatja per la pantalla, rebotant pel mur de dalt i els costats. Quan colpeja amb un maó, la bola rebota i el maó es destrueix. El jugador perdrà una vida quan la bola toqui la part inferior del camp. Per a evitar-ho, el jugador haurà d'emprar una barra mòbil situada a la part inferior de la finestra, per a fer rebotar la bola cap amunt. L'objectiu del joc és progressar pels nivells destruint tots els maons de cada nivell, intentant aconseguir una puntuació màxima.

Alguns maons tenen un comportament especial o poden deixar caure un regal quan es colpegen. Els regals es poden atrapar amb la barra, el seu comportament pot ser positiu o negatiu. Per a obtenir més informació sobre els diferents tipus de maons i regals, vegeu el capítol següent.

Per a disparar la bola premeu la barra d'espai, per a moure la barra utilitzeu el ratolí o les tecles de fletxa. La bola rebotarà en la direcció del costat de la barra on ha rebotat en colpejar, com més a prop reboti de l'extrem esquerre de la barra, més rebotarà cap a l'esquerra, el mateix s'aplica al costat dret. Si rebota en el mig de la barra, rebotarà directament cap a dalt.

Si habiliteu l'opció Llança en clicar en el diàleg de configuració, podreu fer clic amb el &BER; per a disparar. Habilitar-la farà que el joc robi el cursor del ratolí, poseu en pausa la partida per a recuperar el cursor.

## Les regles del joc, estratègies i consells

### Regles

- Passar un nivell atorga 300 punts al jugador. Es passa de nivell quan es destrueixen tots els maons trencadissos i visibles, o de manera alternativa si s'atrapa el regal de nivell següent. En l'últim cas, s'atorga una puntuació addicional per cada maó restant.

- S'atorga una puntuació per cada maó destruït, com més petit sigui l'interval entre un cop i el següent, més gran serà la puntuació.

- Els regals ocults en un nivell determinat són fixos, però la seva posició és aleatòria.

- S'atorguen 30 punts per cada regal atrapat.

- El jugador perdrà una vida quan la bola toqui la part inferior del camp i no quedin altres boles en la partida, o quan s'atrapa un regal de perdre una vida. En perdre una vida, es restaran 1.000 punts de la vostra puntuació.

- Es poden guanyar vides addicionals capturant els regals d'afegir una vida.

- El joc acaba quan el jugador perd la bola i no li queden vides addicionals, o quan s'han guanyat tots els nivells.

### Tipus de maons

Les imatges dels maons que es mostren a continuació són per al tema predeterminat del &kbreakout;.

Maó llis Maons llisos

- Els maons senzills, si bé la seva aparença pot variar, tots es comporten de la mateixa manera, es destrueixen quan els colpeja la bola i poden contenir un regal.

Maó irrompible Maó irrompible

- No es destrueix mai si no és colpejat per una bola de foc o imparable, o un maó que explota al costat seu. No cal destruir aquests maons per a guanyar el nivell.

Maó trencadís Maó trencadís

- Els maons irrompibles es poden convertir en maons trencadissos amb el regal de vareta màgica.

Maó ocult Maó ocult

- Aquest maó no es mostra inicialment al jugador. Quan es colpeja per primera vegada, esdevé visible i es converteix en un maó llis. Si el colpegeu amb una bola de foc o un maó explota al seu costat, es destruirà tan aviat com apareix. Mentre romangui ocult, no caldrà destruir-lo per a passar al nivell següent.

Maó de múltiples cops Maó de múltiples cops

- S'han de colpejar tres vegades abans de ser destruïts, llevat que el colpegeu amb una bola de foc o imparable, o que un maó exploti al seu costat.

Maó explosiu Maó explosiu

- Quan es colpeja aquest maó, també es destruiran els maons de la part superior, inferior, esquerra i dreta, independentment del seu tipus.

### Regals

Les imatges dels regals que hi ha a continuació són per al tema predeterminat del &kbreakout;.

Regal de 1.000 punts Regals de puntuació

- Si s'atrapen, atorguen al jugador la quantitat de punts escrits en el regal.

Regal d'afegir una vida Regal d'afegir una vida

- Li dona al jugador una vida addicional.

Regal de perdre una vida Regal de perdre una vida

- Fa que el jugador perdi totes les boles i restableix la barra.

Regal allarga la barra Regal allarga la barra

- Allarga la barra.

Regal escurça la barra Regal escurça la barra

- Escurça la barra.

Regal divideix les boles Regal divideix les boles

- Dobla les boles.

Regal afegeix boles Regal afegeix boles

- Li dona al jugador una bola addicional adherida a la barra, la qual podrà disparar-se quan el jugador vulgui.

Regal de barra enganxosa Regal de barra enganxosa

- Després d'atrapar aquest regal, cada vegada que una bola toqui la barra, hi romandrà adherida, el qual permetrà que el jugador la torni a disparar.

Regal de més maons explosius Regal de més maons explosius

- Fa que tots els maons que estiguin dalt, baix, dreta i esquerra dels maons explosius, explotin ells mateixos. Això també s'aplica als maons ocults i irrompibles.

Regal bola de foc Regal bola de foc

- Transforma totes les boles en boles de foc. Quan una bola de foc colpeja un maó, també es destrueixen els maons de dalt, baix, esquerra i dreta. Una bola de foc destruirà qualsevol maó, independentment del seu tipus.

Regal bola imparable Regal bola imparable

- Transforma totes les boles en boles imparables. Una bola imparable destruirà tots els maons que trobi en el seu camí, independentment del seu tipus, i mai rebotarà contra seu.

Regal ull màgic Regal ull màgic

- Mostra tots els maons ocults.

Regal de vareta màgica Regal de vareta màgica

- Transforma tots els maons de múltiples cops i irrompibles en maons llisos.

Regal augmenta la velocitat Regal augmenta la velocitat

- Fa augmentar la velocitat de la bola en un 30% de la velocitat actual.

Regal disminueix la velocitat Regal disminueix la velocitat

- Fa disminuir la velocitat de la bola dividint la velocitat actual per 1,3.

Regal de nivell següent Regal de nivell següent

- Obre immediatament el nivell següent del joc.

### Les estratègies i consells

- Si és possible, sol ser una bona idea enviar la bola per sobre dels maons, d'aquesta manera tindreu menys possibilitats de perdre-la. De vegades, per a aconseguir això, primer haureu de fer un petit forat a la capa de maons. Com més petit sigui el forat, menor serà la possibilitat que les boles tornin a baixar.

- Quan s'atrapa el regal d'afegir una bola, és aconsellable no disparar-la immediatament, sinó mantenir-la pel cas que es perdin les altres boles. En aquest cas també és aconsellable no atrapar un regal de barra enganxosa, ja que en fer-ho us obligarà a disparar totes les boles.

- Quan es rep un regal de nivell següent, és possible que no el vulgueu rebre si sabeu que en aquest nivell hi ha regals per a afegir vides.

- En els nivells on hi ha molts maons ocults, pot haver-hi una forma de guanyar el nivell sense haver-ne de destruir la majoria.

## Resum de la interfície

### Elements de menú

&Ctrl;N Joc Nova

- Comença una partida nova.

P Joc Pausa

- Posa en pausa o continua la partida actual.

&Ctrl;H Joc Mostra les puntuacions

- Mostra un diàleg que conté les puntuacions més altes.

&Ctrl;Q Joc Surt

- Surt del programa.

&Ctrl;&Maj; F Visualitza Mode de pantalla completa

- Juga el joc &kbreakout; en el mode de pantalla completa. Sortir d'aquest mode només és possible mitjançant la drecera.

De manera addicional, el &kbreakout; té la configuració comuna al &kde; i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del &kde;.

### Dreceres

Les dreceres predeterminades són les següents:

### Dreceres

Foc | &Space;
Fa pausa/reprèn | P
Inicia una partida nova | &Ctrl;N
Mostra les millors puntuacions | &Ctrl;H
Surt | &Ctrl;Q
Mode de pantalla completa | &Ctrl;&Maj;F
Ajuda | F1
Ajuda «Què és això?» | &Maj;F1

## Crèdits i llicència

&kbreakout;

Copyright del programa 2008 per en Fela Winkelmolen fela.kde@gmail.com

Copyright de la documentació 2008 per en Fela Winkelmolen fela.kde@gmail.com

Traductor de la documentació: &credits.Antoni.Bella;

&underFDL; &underGPL;
&documentation.index;